Source: http://www.legex.ro/Hotararea-56-2015-143541.aspx
Timestamp: 2018-12-17 19:00:28+00:00
Document Index: 3049775

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

Hotărârea 56/2015 | Legislatie gratuita
Hotărârea 56 2015 abrogă Hotărârea 88 2007
Hotărârea Nr.56 din 02.11.2015
pentru aprobarea Ghidului privind implementarea Standardelor internaţionale de audit intern
ACT EMIS DE: Camera Auditorilor din Romania
ACT PUBLICAT ÎN MONITORUL OFICIAL NR. 845 din 13 noiembrie 2015
Având în vedere:– art. 6 alin. (3) din Ordonanţa de urgenţă a Guvernului nr. 75/1999 privind activitatea de audit financiar, republicată, cu modificările şi completările ulterioare;
– Hotărârea Consiliului Camerei Auditorilor Financiari din România nr. 48/2014 pentru adoptarea Normelor obligatorii din Cadrul internaţional de practici profesionale (IPPF), emise de Institutul Global al Auditorilor Interni (IIA Global), ediţia 2013, cu modificările ulterioare;
– Hotărârea Consiliului Camerei Auditorilor Financiari din România nr. 37/2015*) pentru aprobarea calendarului de finalizare a Ghidului privind implementarea Standardelor internaţionale de audit intern;*) Hotărârea Consiliului Camerei Auditorilor Financiari din România nr. 37/2015 nu a fost publicată în Monitorul Oficial al României, Partea I.– Hotărârea Consiliului Camerei Auditorilor Financiari din România nr. 51/2015 privind modalitatea de adoptare a hotărârilor Consiliului Camerei Auditorilor Financiari din România,ţinând seama de Procesul-verbal nr. 7.054 din 2 noiembrie 2015 privind consultarea electronică a membrilor Consiliului Camerei Auditorilor Financiari din România, în temeiul art. 15 alin. (3) din Regulamentul de organizare şi funcţionare a Camerei Auditorilor Financiari din România, aprobat prin Hotărârea Guvernului nr. 433/2011, Consiliul Camerei Auditorilor Financiari din România hotărăşte: Articolul 1Se aprobă Ghidul privind implementarea Standardelor internaţionale de audit intern, elaborat de Camera Auditorilor Financiari din România, pe baza Normelor obligatorii din Cadrul internaţional de practici profesionale (IPPF), emise de Institutul Global al Auditorilor Interni (IIA Global), ediţia 2013. Articolul 2Ghidul prevăzut la art. 1 intră în vigoare începând cu data de 1 ianuarie 2016. Articolul 3La data intrării în vigoare a Ghidului privind implementarea Standardelor internaţionale de audit intern se abrogă Hotărârea Consiliului Camerei Auditorilor Financiari din România nr. 88/2007 pentru aprobarea Normelor de audit intern, publicată în Monitorul Oficial al României, Partea I, nr. 416 din 21 iunie 2007, cu modificările ulterioare.Articolul 4 Compartimentul reglementare audit intern şi Departamentul economico-financiar vor asigura tipărirea şi publicarea Ghidului privind implementarea Standardelor internaţionale de audit intern. Articolul 5Compartimentul reglementare audit intern va duce la îndeplinire prevederile prezentei hotărâri. Articolul 6Prezenta hotărâre se publică în Monitorul Oficial al României, Partea I. Preşedintele Camerei Auditorilor Financiari din România, Gabriel Radu
COMENTARII la Hotărârea 56/2015
Momentan nu exista niciun comentariu la Hotărârea 56 din 2015
Alte acte pe aceeaşi temă cu Hotărârea 56/2015
pentru aprobarea Normelor de audit intern